Sarnaselt markkrahvide ja barokiajastu ehitusmeistritega on Ansbachi oma jälje jätnud ka üks uuema ajaloo mõistatuslikemaid tegelasi:  Kaspar Hauser. Ta ilmus räbaldunud kerjusena välja 1828 Nürnburgis, ent selleks ajaks, kui ta 1833 Ansbachi lossihoovis surnuks pussitati, oli Hauser end kehtestanud kultuurse, haridusjanulise ja kombeka noore aadlikuna. Kes ta õigupoolest oli, seda ei teata tänapäevani, kuigi oletusi leidub rohkesti. Seda suurt tundmatut meenutavad kunstiliselt mõjuv mälestusmärk, mälestuskivi tema mõrvapaigas, hiljuti ümberkujundatud osakond markkrahvi muuseumis ja haud, mis on pühendatud "oma aja mõistatusele, kelle sünnist  ei teata midagi ja kelle surma asjaolud on salapärased". 1998. aastast peale peetakse Ansbachis iga kahe aasta tagant Kaspar Hauseri festivali. Seejuures kujutab kogu linn endast pidu kõigile meeltele - see on aastaringselt avatud ja kubiseb üllatustest.